Dankie vir dié wat omgee... | Kormorant
Johhny Depp opens up about depression and blowing his $650-million fortune – VIDEO - 38 mins ago
French priest forced to retire after video of him slapping crying baby during baptism went viral – WATCH - 39 mins ago
Couple jailed after bouncy castle they were manning blew away killing girl (7) inside - 42 mins ago
Rats break into ATM, munch through R245 000 in cash - 46 mins ago
Hartbeespoort-inwoners en rolspelers spook die afgelope maande om die massiewe hiasinteprobleem op die Hartbeespoortdam aan te spreek, en intussen blyk dit dat ook die voëllewe nou in gevaar is – nie weens die hiasinte nie, maar inwoners om die dam.
Casper Kruger met die eend en die pyl wat hy uit die kop verwyder het.
Die afgelope twee weke het die Kormorant drie keer berig oor eende wat in plastiekringe vasgevang is, en een wat selfs met 'n pyl geskiet is!
Gelukkig is daar inwoners in die omgewing wat ernstig oor die natuurlewe voel en op hul eie, hul bes probeer om te bewaar wat nog te beware is.
'n Pecanwood-inwoner, Glenda McGuire, het twee weke gespook om 'n eend, met 'n plastiekring om sy kop en deur sy bek, te vang en te red van 'n wrede dood.
Die afgelope week is 'n eend by Eagles Landing deur 'n inwoner opgemerk met 'n pyl deur die kop. Casper Kruger, wat ook 'n groot rol speel in die verwydering van die hiasinte op die dam, het dié week daarin geslaag om ook dié eend te vang en die pyl te verwyder.
Daar word 'n versoek aan inwoners gedoen om twee keer te dink oor waar hulle rommel beland. 'n Enkele plastiekring van 'n koeldrankbottel kan 'n lewe kos. Help ons om ons mooi omgewing te bewaar en wees bewus van jou aksies. Dankie aan dié inwoners wat omgee en iets daadwerkliks doen! En sies vir dié wat vir die diere se lyding verantwoordelik is!